O **Βασίλης Φλωρίδης** (Σταυροχώρι Κιλκίς, 1960) είναι Έλληνας ανώτατος δικαστικός, ο οποίος από τον Ιούλιο του 2023 υπηρετεί ως αντιεισαγγελέας του Αρείου Πάγου.

Γεννήθηκε το 1960 στο Σταυροχώρι Κιλκίς, όπου μεγάλωσε και πέρασε τα παιδικά του χρόνια. Ολοκλήρωσε με άριστα τις εγκύκλιες σπουδές του στο Κιλκίς. Είναι αριστούχος απόφοιτος της Νομικής Σχολής του ΑΠΘ και κατέχει δύο μεταπτυχιακά διπλώματα στο ποινικό δίκαιο και την εγκληματολογία, όπως και στο Ευρωπαϊκό δίκαιο. 

Αδελφός του είναι ο πολιτικός, πρώην υπουργός κυβερνήσεων του ΠΑΣΟΚ και σήμερα υπουργός Δικαιοσύνης, Γιώργος Φλωρίδης.

Καριέρα
-------

Στην επαγγελματική του διαδρομή ως δικαστικός λειτουργός έχει χειριστεί αξιοσημείωτες νομικές υποθέσεις και έχει εκπονήσει πολλές παρεμβάσεις.. Επίσης έχει λάβει δημόσιες θέσεις για φλέγοντα νομικής φύσης ζητήματα.

Έγινε γνωστός το 2006 όταν με δική παραγγελία του στην αστυνομία απαίτησε να συλληφθούν οι πρωαίτιοι ταραχών στο ΑΠΘ και το Πανεπιστήμιο Μακεδονίας, οι οποίοι έκαιγαν πανεπιοστημιακούς χώρους του ΑΠΘ, αγνοώντας παντελώς το πανεπιστημιακό άσυλο. Υποστήριξε νομικά ότι «*το άσυλο προστατεύει μόνο τη διδασκαλία και όχι το έγκλημα*». 

Διετέλεσε αθλητικός εισαγγελέας το 2005 και εισηγήθηκε τότε νόμο για την καταπολέμηση της βίας στα γήπεδα, επανομαζόμενος και ως *ιδιώνυμο*. Ο νόμος αυτός γνωστός ως «νόμος Ορφανού» έλυσε προσωρινά το θέμα της βίας αλλά μετά από δύο χρόνια καταργήθηκε. Ο νόμος αυτός ήταν αποτελεσματικός στη μείωση των οπαδικών επεισοδίων. Είχε δηλώσει ο ίδιος χαρακτηριστικά, *«η σκληρή εφαρμογή του νόμου λειτουργεί αποτρεπτικά για όλους. Αυτό είναι το κρίσιμο».*

Το 2011, επί κυβέρνησης Παπαδήμου, ο Φλωρίδης ανέλαβε θέση στη διοίκηση της Ενιαίας Ανεξάρτητης Αρχής Ελέγχου των Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων.

Το 2016 έγινε γνωστός επίσης για την εξιχνίαση του εγκλήματος της δολοφονίας του κτηνοτρόφου Δ. Γραικού ο οποίος είχε θαφτεί από τον δολοφόνο μαζί με το αυτοκίνητό του και παρέμενε θαμμένος επί τρία χρόνια. Η υπόθεση είχε μάλιστα μπει στο αρχείο από τους εισαγγελείς. Ο Φλωρίδης επέμενε ότι υπήρξε δολοφονία και τελικά υπέδειξε τον τόπο της δολοφονίας, ανακαλύφθηκε το πτώμα, και βρέθηκε ο δολοφόνος του Γραικού.

Ως νομικός έχει ταχθεί επί σειρά ετών *υπέρ* της κατάργησης του άρθρου 16 του ελληνικού Συντάγματος (βλέπε ιδιωτικά πανεπιστήμια), και επίσης, *υπέρ* της πλήρους κατάργησης του πανεπιστημιακού ασύλου στα ελληνικά ΑΕΙ.

Παραπομπές
----------

1. ↑  Vradini.gr, Από (12 Μαΐου 2023). «Ο πολύπειρος Β. Φλωρίδης προήχθη αντεισαγγελέας του Αρείου Πάγου». *Η Βραδυνή*. Ανακτήθηκε στις 10 Αυγούστου 2023.
2. ↑  «Βασίλης Φλωρίδης: Το μεταναστευτικό, νομικά και ανθρωπιστικά». *Η ΚΑΘΗΜΕΡΙΝΗ*. 16 Μαρτίου 2020. Ανακτήθηκε στις 10 Αυγούστου 2023.
3. ↑  Newsroom, Kontra (25 Μαΐου 2022). «Γεωργία Μπίκα: Γιατί παύθηκε αιφνιδίως ο εισαγγελέας Αρχής Διαφάνειας Βασίλης Φλωρίδης». *kontranews.gr - Τελευταίες εξελίξεις από την Ελλάδα και τον Κόσμο*. Ανακτήθηκε στις 10 Αυγούστου 2023.
4. ↑  «Βιασμός 24χρονης / «Θύμα» και ο εισαγγελέας Φλωρίδης». *Αυγή*. 25 Μαΐου 2022. Ανακτήθηκε στις 10 Αυγούστου 2023.
5. ↑  «Βιασμός Γεωργίας Μπίκα: Αιφνίδια παύση του εισαγγελέα Αρχής Διαφάνειας Βασίλη Φλωρίδη». *Documento*. 25 Μαΐου 2022. Ανακτήθηκε στις 10 Αυγούστου 2023.
6. ↑  Φλωρίδης, Βασίλης (1 Αυγούστου 2022). «Με αφορμή την υπόθεση Λιγνάδη - ΤΟ ΒΗΜΑ». *ΤΟ ΒΗΜΑ*. Ανακτήθηκε στις 10 Αυγούστου 2023.
7. ↑  «Ο Βασίλης Φλωρίδης στης πόλης τα καμώματα - Της Πόλης τα Καμώματα». *Δημοτική Εταιρεία Πληροφόρησης, Θεάματος και Επικοινωνίας*. 14 Μαΐου 2016. Ανακτήθηκε στις 10 Αυγούστου 2023.
8. ↑  Book, The (16 Οκτωβρίου 2006). «ΤΑ ΝΕΑ». *ΤΑ ΝΕΑ*. Ανακτήθηκε στις 10 Αυγούστου 2023.
9. ↑  «Αρθρο 16 του Συντάγματος: η ντροπή της δημοκρατίας μας». *Η ΚΑΘΗΜΕΡΙΝΗ*. 9 Ιουλίου 2023. Ανακτήθηκε στις 10 Αυγούστου 2023.
10. ↑  «Οπαδική βία: «Δεν υπάρχει κενό στον νόμο, αλλά στην εφαρμογή του»». *Η ΚΑΘΗΜΕΡΙΝΗ*. 10 Αυγούστου 2023. Ανακτήθηκε στις 10 Αυγούστου 2023.
11. ↑  Team, MakThes. «ΑΠΟΨΗ Όλοι στη φυλακή!». *makthes.gr*. Ανακτήθηκε στις 10 Αυγούστου 2023.
12. ↑  Group), Radiotileoptiki S.A (OPEN Digital (1 Ιανουαρίου 1980). «Στην Αθήνα ο Εισαγγελέας που «έλυσε» την δολοφονία Γραικού». *ΕΘΝΟΣ*. Ανακτήθηκε στις 10 Αυγούστου 2023.
13. ↑  «Βασίλης Φλωρίδης: «Το άσυλο είναι μια Ελληνική εφεύρεση» - Ώρα Ελλάδος Καλοκαίρι 24/7/2019». *YouTube*. Ανακτήθηκε στις 10 Αυγούστου 2023.

Εξωτερικοί σύνδεσμοι
--------------------

* Ο Εισαγγελέας Εφετών Βασίλης Φλωρίδης για την οπαδική βία σε ημερίδα της ΕΑΥΘ πηγή: *youtube.com*
* Βασίλης Φλωρίδης: «Το άσυλο είναι μια Ελληνική εφεύρεση»
* Άρθρο 16 του Συντάγματος: η ντροπή της δημοκρατίας μας πηγή: *kathimerini.gr*